stanford-oval/wikipedia huggingface dataset:
Āzārbāyjān-e Gharbī
Historiaa

Provinssin historia ulottuu kuudennelle vuosituhannelle ennen ajanlaskun alkua. Tuolta ajalta on löytynyt todisteita Teppe Hasanlun arkeologiselta alueelta, josta on kotoisin myös kuuluisa kultainen vaasi. Muita merkittäviä arkeologisia kohteita ovat Teppe Hajifiruz, josta on löytynyt maailman vanhimmat jäänteet viinistä, Gooy Teppe ja zarathustralaisuuden pyhä paikka Takht-i Suleiman.
Urmiajärven alue oli esihistoriallisena ja vanhana aikana sivilisoituneen Mesopotamian reuna-aluetta ja siten sinne syntyi jo varhain kauppaa ja asutuskeskuksia. 3. vuosituhannella hurrilaisten alue ulottui tänne. Myöhemmin Urartun mahtava kuningaskunta laajeni Vanjärven ympäristöstä tänne joskus 700-luvulla eaa, jolloin Assyria oli suuri valtio etelässä. Mannaealaiset rakensivat Urmiajärven rannoille kuningaskuntansa, jonka keskus oli Hasanlu järven etelärannalla. Mannaealaisten kuningaskunta päättyi Matiani-valloitukseen. Matienilaiset olivat ehkä skyyttejä, kimmerialaisia tai muita vastaavia indoeurooppalaisa ratsastajakansoja.
Aiheesta muualla

Wikimedia Commonsissa on kuvia tai muita tiedostoja aiheesta .
Āzārbāyjān-e Gharbīn kuvernöörin toimisto (Arkistoitu – Internet Archive) (persiaksi)
Āzārbāyjān-e Gharbīn  hallituksen portaali (Arkistoitu – Internet Archive) (persiaksi)
Iranin provinssit
Ālborz
Ardabīl
Āzārbāyjān-e Gharbī
Āzārbāyjān-e Sharqī
Būšehr
Chahār Mahāl ja Bakhtīārī
Esfahan
Fārs
Gīlān
Golestan
Hamadān
Hormozgān
Īlām
Kermān
Kermānšāh
Khorāsān-e Junoubi
Khorāsān-e Razavi
Khorāsān-e Shomali
Khūzestān
Kohgiluye ja Buyer-Ahmad
Kordestān
Lorestān
Markazī
Māzandarān
Qazvīn
Qorn
Semnān
Sīstān ja Balūchestān
Teheran
Yazd
Zanjān
Ähtärin junaturma

Ähtärin junaturma tapahtui rataosalla Haapamäki–Seinäjoki jatkosodan aikana 5. elokuuta 1942 Ähtärissä. Saksalaisia sotilaita kuljettanut juna, veturinaan Tv1 705, ajoi korjattavana olleelle rataosuudelle ja suistui raiteilta. Turmassa kuoli heti 26 sotilasta.
Sotilasjuna oli niin sanottu aavejuna, joka oli aikataulujen ulkopuolella. Salaisena pidetty juna kuului Suomen ja Saksan väliseen joukkojen ja materiaalin järjestelysopimukseen, joka oli voimassa syksystä 1940 lähtien. Onnettomuutta epäiltiin myös sabotaasiksi sen tapahtumisen jälkeen, eikä tapaturmaa uutisoitu.
Tapahtuma ja pelastustoimet

Suomalainen topparoikka oli korjaamassa rataa Sappion rautatiesillalta Ähtäriin päin. Saksalainen sotilasjuna ajoi korjattavalle rataosuudelle ilman ennakkoon ilmoitettua aikataulua. Se oli viemässä lomalle meneviä saksalaissotilaita Hangon satamaan. Topparoikka oli irrottanut toisen raiteen pölkkyjä, kun junan äänet alkoivat kuulua. Mitään ei enää ollut tehtävissä, ja juna suistui radalta kohtalokkain seurauksin. 26 saksalaista sotilasta kuoli heti, kun taas 22 sai vaikeita vammoja ja 53 lieviä.
Paikalle tuli kunnanlääkäri ja kaksi lääkintälottaa, mutta saksalaiset ilmoittivat, että heidän omat lääkintämiehensä hoitavat pelastustyöt. Pahiten loukkaantuneista kymmenkunta vietiin Seinäjoelle sairaalaan.
Onnettomuuden tutkinta

Onnettomuutta tutki Vaasan läänin lääninrikospoliisi. Asia meni oikeuteen, jossa ratamestari tuomittiin sakkoihin ja korjausryhmän johtaja lyhyeen vankeuteen. Lisäksi he joutuivat korvaamaan valtiolle todetut vahingot. Käräjäoikeuden päätöksestä valitettiin Vaasan hovioikeuteen huhtikuussa 1943, mutta Ähtärin junaturman asiapapereita ei ole hovioikeudessa. Saksan ja Suomen sotaveljeys päättyi keväällä 1944.
Onnettomuuden osasyynä oli se, että kiskojen vaihtotyö vei luultua enemmän aikaa. Ratatyömiehet olivat arvioineet tehtävän vaativan vähemmän aikaa, eikä topparoikka ollut saanut mitään tietoa saksalaissotilaiden junan aikataulusta.
Muistomerkki

Lähelle onnettomuuspaikkaa Ähtärin Sappiolla paljastettiin 5. elokuuta 2017 Ähtärin junaturman muistomerkki, jossa on osia vanhoista ratakiskoista ja erään vanhan veturin kytkintankoja. Muistomerkki pystytettiin Ähtäri-seuran aloitteesta.
Ähtärin junaturman muistomerkki.
Ornette Coleman

| Ornette Coleman |
| --- | --- |
 Ornette Coleman Haagissa 1994
Henkilötiedot
Syntynyt: 9. maaliskuuta 1930 Fort Worth, Texas, Yhdysvallat
Kuollut: 11. kesäkuuta 2015 (85 vuotta) New York
Ammatti:  muusikko, säveltäjä
Muusikko
Aktiivisena:  1958–2015
Tyylilajit:  free jazz, free funk, avantgarde jazz
Soittimet:  alttosaksofoni, viulu, trumpetti
Levy-yhtiöt:  Blue Note, ABC Records, Antilles, Atlantic Records ja ESP-Disk 
Aiheesta muualla
www.ornettecoleman.com
  [ Muokkaa Wikidatassa ] [ ohje ]  
Randolph Denard Ornette Coleman (9. maaliskuuta 1930 Fort Worth, Texas – 11. kesäkuuta 2015 New York) oli yhdysvaltalainen jazzmuusikko ja -säveltäjä, jonka pääinstrumentti oli alttosaksofoni. Hän oli 1960-luvulla free jazzin merkittäviä uranuurtajia ja jazzin historian keskeisiä hahmoja. Coleman aloitti uransa R&B- ja bebop-muusikkona ja soitti alun perin tenorisaksofonia, jonka hän myöhemmin kuitenkin vaihtoi alttosaksofoniin. Colemanin sointi on saanut paljon vaikutteita bluesista.
Vuonna 1959 nauhoitettu The Shape of Jazz to Come oli kriitikko Steve Hueyn mukaan ”vedenjakaja avant-garde jazzin syntymisessä ja syvällisesti vaikutti sen tulevaan kehitykseen”. Levy oli löyhästi bluespohjainen ja usein varsin melodinen, mutta raidat olivat harmonisesti poikkeuksellisia ja yllätyksellisiä. Colemanin vuoden 1961 levytys Free Jazz: A Collective Improvisation, jossa esiintyivät myös muun muassa Don Cherry ja Freddie Hubbard trumpetissa, Eric Dolphy bassoklarinetissa ja sekä Billy Higgins että Ed Blackwell rummuissa, oli yli neljäkymmenminuuttisena siihen asti pisin koskaan levytetty jazz-kappale. Free jazz -tyylin nimi otettiin kyseisen albumin nimestä.
Coleman vieraili yhtyeineen Pori Jazz -festivaaleilla vuosina 1978 (Ornette Coleman Sextet) ja 1991 (Ornette Coleman & The Prime Time). Tampere Jazz Happeningissa Coleman ja Prime Time esiintyivät vuonna 1995.
Vuonna 2007 hän sai Grammy-palkinnon työstään musiikin hyväksi. Hän sai myös Pulitzer-palkinnon. Vuonna 2012 albumi The Shape of Jazz to Come valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Coleman kuoli sydänhalvaukseen kesäkuun 11. päivänä 2015 New Yorkissa.
Valikoitu diskografia > 1950-luku

Something Else!!!! (1958)
Coleman Classics Vol. 1 (1958)
Tomorrow Is the Question! (1959)
The Shape of Jazz to Come (1959)
Change of the Century (1959)
Valikoitu diskografia > 1960-luku

This Is Our Music (1960)
Free Jazz (1960)
Ornette! (1961)
Ornette on Tenor (1961)
The Art of the Improvisers (1961)
Town Hall (1962)
An Evening with Ornette Coleman (1965)
At The Golden Circle vol. 1 (1965)
At The Golden Circle vol. 2 (1965)
The Paris Concert (1965)
Man on the Moon/Growing Up (1969)
Valikoitu diskografia > 1970-luku

Friends and Neighbors (1970)
Science Fiction (1971)
J for Jazz Presents O.C. Broadcasts (1972)
Dancing in Your Head (1976)
Soapsuds, Soapsuds (1977)
Of Human Feelings (1979)
Valikoitu diskografia > 1980-luku

Opening the Caravan of Dreams (1983)
Prime Time/Time Design (1983)
Song X (1985) Pat Methenyn kanssa!
In All Languages (1987)
Virgin Beauty (1988)
Valikoitu diskografia > 1990-luku

Naked Lunch (1991)
Tone Dialing (1995)
Sound Museum – Hidden Man & Three Women (1996)
Colors: Live from Leipzig (1997)
Valikoitu diskografia > 2000-luku

Sound Grammar (2006)
Kirjallisuutta

Heikki Keskinen: "Ornette Coleman", Like-kustannus, 1995
Aiheesta muualla

Ornette Coleman – virallinen kotisivu (Arkistoitu – Internet Archive)
Ornette Colemanin muistokirjoitus Helsingin Sanomissa
Yleisurheilu kesäolympialaisissa 2020 – naisten 200 m

Naisten 200 metrin juoksussa Tokion kesäolympialaisissa 2020 kilpaillaan 2.–3. elokuuta 2021. 200 metrin juoksu kilpaillaan Uudella kansallisella stadionilla.
Karsinnat

200 metrin juoksuun osallistuu 56 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 22,80 sekuntia. Jos 56 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Iso-Britannia | Yli kolme urheilijaa |
| Karsintaraja | 3 |  Jamaika | Yli kolme urheilijaa |
| Karsintaraja | 3 |  Yhdysvallat | Gabby Thomas   Jenna Prandini   Anavia Battle |
| Karsintaraja | 2 |  Bahama | Shaune Miller-Uibo   Tynia Gaither |
| Karsintaraja | 2 |  Nigeria | Blessing Okagbare   Favour Ofili |
| Karsintaraja | 2 |  Saksa | Tatjana Pinto   Lisa Marie Kwayie |
| Karsintaraja | 1 |  Alankomaat | Dafne Schippers |
| Karsintaraja | 1 |  Australia | Riley Day |
| Karsintaraja | 1 |  Bahrain | Salwa Eid Naser |
| Karsintaraja | 1 |  Brasilia | Vitoria Cristina Rosa |
| Karsintaraja | 1 |  Bulgaria | Ivet Lalova-Collio |
| Karsintaraja | 1 |  Gambia | Gina Bass |
| Karsintaraja | 1 |  Kanada | Crystal Emmanuel |
| Karsintaraja | 1 |  Niger | Aminatou Seyni |
| Karsintaraja | 1 |  Norsunluurannikko | Marie-Josée Ta Lou |
| Karsintaraja | 1 |  Slovenia | Maja Mihalinec |
| Karsintaraja | 1 |  Sveitsi | Mujinga Kambundji |
| Karsintaraja | 1 |  Valko-Venäjä | Krystsina Tsimanoukaja |
Ranking: Ei urheilijoita
| Yhteensä | 56 |  |  |
Lähde:
Aikataulu

1. kierros ja välierät kilpaillaan 2. elokuuta. Finaali kilpaillaan 3. elokuuta. Palkintojenjakotilaisuus on 4. elokuuta.
Ylikiimingin kirjasto

| Ylikiimingin kirjasto |
| --- | --- |
Sijainti:  Koulurinne 3, 91300 Ylikiiminki (Oulu)
Koordinaatit:  65.02978°N, 26.15318°E
Tyyppi:  yleinen kirjasto, Oulun kaupunginkirjaston toimipiste
Perustettu:  1890-luvun alkupuoli
Kotisivut
Ylikiimingin kirjasto on Oulussa, Ylikiimingin taajamassa sijaitsevan Ylikiimingin koulun yhteydessä toimiva yleinen kirjasto. Vuoden 2009 tapahtuneen kuntaliitoksen jälkeen kirjasto on toiminut Oulun kaupunginkirjaston sivukirjastona. Kirjasto sijaitsee Ylikiimingin koulun entisessä liikuntasalissa.
Kirjastotoiminnan Ylikiimingissä aloitti opettaja Hulda Santavuosi 1890-luvulla. Tarkka aloittamisaika on epäselvää, mutta vuodesta 1895 alkaen on kirjojen hankinta- ja lainaustietoja. Kuntakokous hyväksyi Ylikiimingin lainakirjaston säännöt vuonna 1913. Kirjaston toiminta virallistui ilmeisesti jo vuonna 1912, sillä kirjasto ilmoitti kyseisen vuoden perustamisvuodekseen Kansanvalistusseuralle tekemässään anomuksessaan vuonna 1938. 1920-luvulta peräisin olevan kirjastonhoitajan ja Pohjois-Suomen kirjastoneuvojan välisen kirjeenvaihdon perusteella kirjastotoiminnassa on ilmeisesti ollut katkoja.
Ensimmäinen virallinen kirjastonhoitajan toimi Ylikiimingin kirjastoon on julistettu haettavaksi vuonna 1937. Ensimmäiseksi kirjastonhoitajaksi valittiin Maria Pelkonen, joka toimi kirjastonhoitajana vuoteen 1940 saakka. Kirjasto toimi aluksi väliaikaisissa tiloissa, muun muassa Ylikiimingin kunnantalolla, kunnes 1960-luvulla se siirtyi vastaperustetun kansakoulurakennuksen tiloihin. Vuodesta 1987 kirjasto on toiminut vanhaan liikuntasaliin saneeratuissa tiloissa.
Kirjastolla on ollut useita sivutoimipisteitä, kyläkirjastoja. Kunnan ylläpitämiä koulujen yhteydessä toimineita kirjastoja on ollut Alavuoton, Jokikokon, Nuorittan, Vepsän, Yliperän ja Ylivuoton kouluilla. Nykyisin sivukirjastoja ei ole, viimeisenä lakkautettiin Nuorittan sivutoimipiste vuonna 2004, jolloin kirjastotoiminta sivukylillä siirtyi muista kunnista ostetun kirjastoautopalvelun piiriin.
Aiheesta muualla

Anna Leppävuori (6.3.2015) Oululaiset alistuvat kirjastojen myllerrykseen – jopa kaupungin johdossa ihmetellään (yle.fi)
Petri Hakkarainen (26.5.2003) Poh­joi­ses­sa ei hylätä kir­jas­toa (kaleva.fi)
Šuljavskan metroasema

| Šuljavska (Шулявська) |
| --- | --- |

 Kiovan metro 
Perustiedot
Metrolinjat:  Svjatošynsko-Brovarska-linja
Sijainti:  50°27′18″N, 30°26′44″E
Paikkakunta:  Kiova, Ukraina
Avattu:  5. marraskuuta 1963
Rakenne
Tyyppi:  tunneliasema
Šuljavska (ukr. Шулявська) on yksi Kiovan metron asemista. Se avattiin 5. marraskuuta 1963.
Aiheesta muualla

Kuvia tai muita tiedostoja aiheesta Šuljavskan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Beresteiska ▷ Akademmistetško |  |  Svjatošynsko-Brovarska-linja |  | Politeh’nitšnyi instytut ▷ Lisova |
muokkaa wikidataa
Yū Kamio

| Yū Kamio> Henkilötiedot |
| --- | --- |
Syntynyt: 16. maaliskuuta 1970 (ikä 54)
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb 
Yū Kamio (tunnettu myös alkuperäisellä nimellään Yuji Suzuki jap. 鈴木ユウジ, s. 16. maaliskuuta 1970) on japanilainen näyttelijä. Hän on esiintynyt muun muassa televisiosarjoissa Kiken na Kankei ja Hojo Tokimune. Kamio on esiintynyt myös elokuvissa Godzilla: Final Wars ja Black Belt.
Hänellä on 1. danin musta vyö karatessa.
Aiheesta muualla

(Hänellä on Internet Movie Databasessa sivut molemmille nimille)
Yū Kamio Internet Movie Databasessa. (englanniksi)
Yuji Suzuki Internet Movie Databasessa. (englanniksi)
Šatoin väijytys

Šatoin väijytys, joka tunnetaan myös Jaryshmardyn taisteluna, tapahtui 16. huhtikuuta 1996 Šatoissa (ven.: Шато́й; tšetš.: Шуьйта) Tšetšeniassa.
Väijytyksen suunnittelivat saudiarabialaissyntyinen Ibn al-Khattab ja tšetšenialainen Ruslan Gelajev. Taistelu alkoi noin kello 13.23, kun Venäjän armeijan 245. moottoroidun kiväärirykmentin 2. pataljoona eteni tietä pitkin ajoneuvokolonnana. Useita tienvarsipommeja räjähti tiellä tappaen 52 sotilasta. Majuri Pjotr Tersovitsselvennä kuoli välittömästi räjähdyksiin. Sen jälkeen tšetšeenit ja ulkomaiset kapinalliset ampuivat singoin ja asein loput ajoneuvot ja sotilaat. Taistelussa tuhoutui 30 Venäjän armeijan ajoneuvoa. Tappioiden kokonaismäärää ei tarkalleen tiedetä, mutta tarkin arvio lienee noin 73–95 sotilasta. Tšetšeenilähteiden mukaan noin 130–190 venäläissotilasta kuoli. Tämän lukeman mukaan 200:sta Venäjän sotilaasta vain noin 12 olisi selvinnyt ja paennut. Hyökkääjien tappioista ei tiedetä. Useat hyökkäykseen osallistuneista ulkomaisista kapinallisista olivat Afghanistanin sodan veteraaneja, jotka olivat jo ennestään taistelleet Neuvostoliittoa vastaan vuosina 1979–1989. Taistelu kuvattiin videolle ja se on siten tullut Tšetšeniassa tunnetuksi ja lisännyt kapinallisten kannatusta. Se on Venäjän armeijan tappiollisimpia taisteluja[lähde? ].
Käännös suomeksi
Šaukliai

Kylänraittia.
Šaukliai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 467 asukasta.
Kylän sijainti kartalla
Šumen

| Šumen Шумен |
| --- | --- |
 Šumen ilmasta kuvattuna
 lippu:  vaakuna
 Šumenin sijainti Bulgariassa
Valtio:  Bulgaria
Alue:  Šumen
Väkiluku (2011):  93 649
 
 www.shumen.bg 
Infobox OKVirheellinen NIMI-arvo: 
Šumen (bulg. Шумен, (turk. Şumnu) on kaupunki Pohjois-Bulgariassa. Se on Šumenin alueen pääkaupunki. Vuosina 1950–1965 sen nimi oli Kolarovgrad Vasil Kolarovin mukaan. Kaupungin asukasluku on 93 649 (2011).
Šumen sijaitsee 80 kilometriä länteen Varnasta vuoristoisella alueella. Tunnetuin maamerkki on Šumenin linnoitus.
Šumenin linnoitus.
Aiheesta muualla

Wikimedia Commonsissa on kuvia tai muita tiedostoja aiheesta .
Šumenin nettisivut (Arkistoitu – Internet Archive) (bulgariaksi)
Bulgarian kaupungit
Aitos
Asenovgrad
Blagoevgrad
Botevgrad
Burgas
Dimitrovgrad
Dobritš
Dupnitsa
Gabrovo
Gorna Orjahovitsa
Gotse Deltšev
Harmanli
Haskovo
Jambol
Karlovo
Karnobat
Kazanlăk
Kărdžali
Kjustendil
Lom
Lovetš
Montana
Nova Zagora
Panagjurište
Pazardžik
Pernik
Petritš
Pleven
Plovdiv
Primorsko
Razgrad
Ruse
Samokov
Sandanski
Sevlievo
Šumen
Silistra
Sliven
Smoljan
Sofia
Stara Zagora
Svištov
Tărgovište
Trojan
Varna
Veliko Tărnovo
Velingrad
Vidin
Vratsa
Šukri Mustafa

| Šukri Mustafa> Henkilötiedot |
| --- | --- |
Syntynyt: 1. kesäkuuta 1942 Abu Khurus, Egypti
Kuollut: 1978
Muut tiedot
Järjestö:  Takfir wa Hidžra
Šukri Mustafa (1. kesäkuuta 1942 – 1978) oli egyptiläinen jihadisti ja Takfir wa Hidžra-nimellä tunnetuksi tulleen järjestön johtaja. Šukri sai innoitusta ajatteluunsa esimerkiksi Sajjid Qutbin ja Muslimiveljeskunnan ajattelusta siirtyen radikaalimpaan toimintaan. Ryhmä harjoitti vallitsevasta yhteiskunnasta eristäytymistä ja se sai kulttimaisia piirteitä. Šukri pidätettiin liittyen entisen ministeri Muhammad al-Dhababin sieppaukseen ja murhaan. Hänet teloitettiin vuonna 1978.
Žytje i slovo

| Žytje i slovo |
| --- | --- |
Lehtityyppi:  aikakausjulkaisu
Julkaisija:  Olha Franko
Kokonaislevikki:  max 500
Perustettu:  1894
Lakkautettu:  1897
Päätoimittaja:  Ivan Franko
Kotikunta:  Lviv
Žytje i slovo (ukr. Житє і слово, ’Elämä ja sana’) oli vuosina 1894–1897 kaksi kertaa kuussa Lvivissä ilmestynyt aikakausjulkaisu. Viimeinen numero ilmestyi heinäkuussa 1897. Lehden päätoimittaja oli  Ivan Franko, ja sen julkaisija oli hänen vaimonsa Olha Franko.
Žytje i slovossa julkaistiin kaunokirjallisia tekstejä, kirjallisuuskritiikkiä ja kirjakatsauksia, artikkeleita historiasta, politiikasta ja kulttuurista sekä kansatieteellistä ja kansanrunousaineistoa. Lehdessä julkaistiin myös länsieurooppalaisia ja venäläisiä kirjallisuuskäännöksiä sekä kuvauksia Venäjän hallitseman Ukrainan poliittisesta ja henkisestä elämästä. Lehden ilmestymisessä oli puolen vuoden tauko, ja sen jälkeen heinäkuusta 1896 se keskittyi politiikan ja talouden kysymyksiin sekä julkaisi kommentaareja ja analyysejä sosialistisesta ja anti-imperialistisesta näkökulmasta. Vaikka julkaisun levikki oli enimmillään 400–500, se oli laadukkaan sisältönsä ansiosta aikansa ukrainalaisista aikakausjulkaisuista vaikutusvaltaisimpia. Lehden sisällysluettelo on julkaistu Lvivissä 1968.
Žämilä Nurmanbetova

Žämilä Nusipžankyzy Nurmanbetova (kaz. Жәмилә Нүсіпжанқызы Нұрманбетова; s. 22. helmikuuta 1964 Kazahstanin sosialistinen neuvostotasavalta) on filosofian tohtori ja Nur Otanin Astanan osaston puheenjohtaja. 2016 hänet valittiin valtiopäiväedustajaksi mažilikseen.
Åmot

Åmot on kunta Innlandetin läänissä Norjassa. Åmotin kunta perustettiin vuonna 1838. Vuoden 2024 alussa kunnassa oli 4 289 asukasta.
Åmotin hallinnollinen keskus ja ainoa taajama on Rena.
Vuonna 2000 kunnan alueella tapahtui Åstan junaturma, jossa menehtyi 19 ihmistä.
Kuvia

Nordre Osenin vanha kirkko
Åmotin kirkko
Tunnettuja henkilöitä

Vidar Sandbeck (1918–2005), muusikko ja kirjailija
Anne-Catharina Vestly (1920–2008), lastenkirjailija
Aiheesta muualla

Kuvia tai muita tiedostoja aiheesta Åmot Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Zalman

Zalman on korealainen tietokonekomponentteja valmistava yritys, joka keskittyy erityisesti jäähdytyskomponentteihin.
Zalman on tehnyt huomattavaa tuotekehitystä aina sen perustamisvuodesta 1999 lähtien ja sillä onkin lukuisia patentteja erilaisille tietokoneen jäähdytysratkaisuille. Zalman on myös stereoskooppisten LCD-monitorien valmistaja, jotka tukevat 3D-laseja.
Aiheesta muualla

Virallinen sivusto
Yleisurheilun maailmanmestaruuskilpailut 2019 – miesten 10 000 m

| Lajit yleisurheilunMM-kilpailuissa 2019   |
| --- | --- | --- | --- |
| 100 m | miehet | naiset |  |
| 200 m | miehet | naiset |  |
| 400 m | miehet | naiset |  |
| 800 m | miehet | naiset |  |
| 1 500 m | miehet | naiset |  |
| 5 000 m | miehet | naiset |  |
| 10 000 m | miehet | naiset |  |
| 100 m aj |  | naiset |  |
| 110 m aj | miehet |  |  |
| 400 m aj | miehet | naiset |  |
| 3 000 m ej | miehet | naiset |  |
| 4 × 100 m | miehet | naiset |  |
| 4 × 400 m | miehet | naiset | seka |
| Maraton | miehet | naiset |  |
| 20 km kävely | miehet | naiset |  |
| 50 km kävely | miehet | naiset |  |
| Korkeushyppy | miehet | naiset |  |
| Seiväshyppy | miehet | naiset |  |
| Pituushyppy | miehet | naiset |  |
| Kolmiloikka | miehet | naiset |  |
| Kuulantyöntö | miehet | naiset |  |
| Kiekonheitto | miehet | naiset |  |
| Moukarinheitto | miehet | naiset |  |
| Keihäänheitto | miehet | naiset |  |
| Seitsenottelu |  | naiset |  |
| Kymmenottelu | miehet |  |  |
n · k · 
Miesten 10 000 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 6. lokakuuta 2019.
Aikataulu

| Päivämäärä | Aika | Kierros |
| --- | --- | --- |

| 6. lokakuuta | 20.00 | Loppukilpailu |
Tulokset

Loppukilpailu järjestettiin 6. lokakuuta klo 20.04.
| Sija | Nimi | Maa | Aika | Huom>  |
| --- | --- | --- | --- | --- |
| 01  | Joshua Cheptegei |  Uganda | 26.48,36 | WL |
| 02  | Yomif Kejelcha |  Etiopia | 26.49,34 | PB |
| 03  | Rhonex Kipruto |  Kenia | 26.50,32 |  |
| 4 | Rodgers Kwemoi |  Kenia | 26.55,36 | PB |
| 5 | Andamlak Belihu |  Etiopia | 26.56,71 |  |
| 6 | Mohammed Ahmed |  Kanada | 26.59,35 | NR |
| 7 | Lopez Lomong |  Yhdysvallat | 27.04,72 | PB |
| 8 | Yemaneberhan Crippa |  Italia | 27.10,76 | NR |
| 9 | Hagos Gebrhiwet |  Etiopia | 27.11,37 |  |
| 10 | Shadrack Kipchirchir |  Yhdysvallat | 27.24,74 | SB |
| 11 | Alex Korio |  Kenia | 27.28,74 | PB |
| 12 | Sondre Nordstad Moen |  Norja | 28.02,18 |  |
| 13 | Leonard Korir |  Yhdysvallat | 28.05,73 |  |
| 14 | Soufiane Bouchikhi |  Belgia | 28.15,43 |  |
| 15 | Aron Kifle |  Eritrea | 28.16,74 |  |
| 16 | Rodrigue Kwizera |  Burundi | 28.21,92 | PB |
| 17 | Abdallah Kibet Mande |  Uganda | 28.31,49 |  |
| 18 | Onesphore Nzikwinkunda |  Burundi | 29.11,50 |  |
| 19 | Hassan Chani |  Bahrain | DNF | DNF |
| 19 | Thierry Ndikumwenayo |  Burundi | DNF | DNF |
| 19 | Julien Wanders |  Sveitsi | DNF | DNF |
Yleisurheilu kesäolympialaisissa 1952 – miesten 1 500 m

| Yleisurheilu kesäolympialaisissa 1952 > Ratalajit |
| --- | --- | --- | --- | --- |
| 100 m |   | miehet |   | naiset |
| 200 m |  | miehet |  | naiset |
| 400 m |  | miehet |  |  |
| 800 m |  | miehet |  |  |
| 1 500 m |  | miehet |  |  |
| 5 000 m |  | miehet |  |  |
| 10 000 m |  | miehet |  |  |
| 80 m aidat |  |  |  | naiset |
| 110 m aidat |  | miehet |  |  |
| 400 m aidat |  | miehet |  |  |
| 3000 m esteet |  | miehet |  |  |
| 4 x 100 m viesti |  | miehet |  | naiset |
| 4 x 400 m viesti |  | miehet |  |  |
Maraton ja kävelyt
| Maraton |  | miehet |  |  |
| 10 km kävely |  | miehet |  |  |
| 50 km kävely |  | miehet |  |  |
Kenttälajit
| Pituushyppy |  | miehet |  | naiset |
| Kolmiloikka |  | miehet |  |  |
| Korkeushyppy |  | miehet |  | naiset |
| Seiväshyppy |  | miehet |  |  |
| Kuulantyöntö |  | miehet |  | naiset |
| Kiekonheitto |  | miehet |  | naiset |
| Keihäänheitto |  | miehet |  | naiset |
| Moukarinheitto |  | miehet |  |  |
Ottelut
| Kymmenottelu |  | miehet |  |  |
Helsingin olympiakisojen miesten 1 500 metrin juoksuun osallistui 52 urheilijaa edustaen 26 kansallisuutta. Kilpailupäivät olivat 24.–26. heinäkuuta.